# name
Sol, i de dol com a procés de coneixement postsimbolista

# metadata.dc.description.abstract[].value
El poemari Sol, i de dol es planteja estructuralment com un procés de coneixement de la realitat individual, històrica i metafísica. Per això, alhora que un
examen dels mecanismes universalment comuns de relació entre la consciència humana i el món, du a terme una revisió de la constitució de la cultura i la
societat catalanes modernes entre els anys 1913 –el de la publicació de les normes ortogràfiques de l’IEC– i 1923 –el de l’inici de la dictadura de Primo
de Rivera– feta des dels anys trenta –quan s’ha arribat a una situació contrària a la d’aquells anys que desembocarà en una guerra civil. I, encara, el llibre
també es presenta com el viatge iniciàtic mitjançant el qual J.V. Foix construeix la pròpia posició poètica dins del postsimbolisme –que es du a terme durant
aquests mateixos anys i fins al 1927, el de la publicació del seu primer llibre. L’establiment d’aquesta estructura és indestriable de l’ús simbòlic dels números
i les dates que fa Sol, i de dol, així com els seus principals intertextos –els diàlegs de Plató, Confessions de Sant Agustí, Divina comèdia de Dante, Canzoniere de
Petrarca, La paraula en el vent i altres poemaris de Carner i Primer llibre d’estances de Riba.

# metadata.dc.relation.ispartof[].value
Rivista Italiana di Studi Catalani, 2023, vol. 13, p. 5-74

# metadata.dc.source[].value
Articles publicats en revistes (Filologia Catalana i Lingüística General)

# metadata.dc.title[].value
Sol, i de dol com a procés de coneixement postsimbolista